**Представено от «СОЛАР ВР 1» ООД, уведомление за инвестиционно предложение (ИП) за: «Промяна предназначение на земеделска земя ПИ № 12259.645.34, м.“Джуджански поток“, землището на гр. Враца, община Враца, в урегулиран поземлен имот, в зона „Предимно производствена дейност“ (Пп), с предназначение „за електроенергийно производство“, с оглед изграждане на фотоволтаична централа с мощност от 5 MWp»,**

Във връзка с внесено в РИОСВ- Враца уведомление от «СОЛАР ВР 1» ООД за инвестиционно предложение (ИП) за: «Промяна предназначение на земеделска земя ПИ № 12259.645.34, м.“Джуджански поток“, землището на гр. Враца, община Враца, в урегулиран поземлен имот, в зона „Предимно производствена дейност“ (Пп), с предназначение „за електроенергийно производство“, с оглед изграждане на фотоволтаична централа с мощност от 5 MWp», на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Изграждане на фотоволтаична централа с мощност от 5 MWp.

 - Предвижда се Промяна предназначение на земеделска земя ПИ № 12259.645.34, м.“Джуджански поток“, землището на гр. Враца, община Враца, в урегулиран поземлен имот, в зона „Предимно производствена дейност“ (Пп), с предназначение „за електроенергийно производство“

 - Максималната застроена площ на всички обекти в ПИ №12259.645.34, м.“Джуджански поток“, по плана гр.Враца, Община Враца, съгласно Наредба № 7 от 2003 г. за правила и нормативи за устройство на отделните видове територии и устройствени зони, предназначени за „производствена дейност“ е до 80% от площта на имота.

 - Дълбочината на изкопите за фундаменти ще е до 1,50 м.

 - По време на експлоатацията не се налага използването на течаща питейна вода.

 - Не се очаква отделянето на отпадни води от обектите на настоящото инвестиционно предложение.

 - Не се очаква наличието на опасни химически вещества на площадката.

 - Няма необходимост от изграждане на нова пътна и техническа инфраструктура, тъй като ще се използва съществуващата в Община Враца и полските пътища в м.“Джуджански поток“.

 По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената справка се установи, че имот с идентификатор 12259.645.34 по КККР на гр. Враца, предмет на ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони, на 2 км. са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (Обн. ДВ, бр. 105/2008 г.).

 Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 След направената справка в регистъра на вековните дървета в България, се установи, че в имота, където ще се изгради ФвЕЦ предмет на настоящото ИП няма "вековни или забележителни" дървета обявени по реда на Глава Пета от ЗБР.

 ***ІІІ. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: община Враца, обл. Враца, БДДР*

 /отговорено от РИОСВ-Враца на 19.07.2023г./